Mestské zastupiteľstvo v Košiciach
Uznesenie
zo XVI. rokovania Mestského zastupiteľstva v Košiciach,
zo dňa 15. apríla 2013	                                 číslo: 578

Postoj mesta Košice k zámeru ťažby a spracovania uránu 
v lokalite Jahodná - Kuríšková

Mestské zastupiteľstvo v Košiciach  
podľa § 4 ods. 3 písm. h) zákona č. 369/1990 Zb. o obecnom zriadení v znení neskorších predpisov a § 6 ods. 2 písm. o) Štatútu mesta Košice 

A. schvaľuje  

doterajší  odmietavý postoj mesta Košice k zámeru ťažby a spracovania uránu v meste Košice v lokalite  Jahodná – Kurišková,

B. poveruje

primátora mesta Košice 

-	vytvorením odbornej pracovnej skupiny na identifikáciu možných rizík vyplývajúcich z prieskumnej činnosti v lokalite Jahodná – Kurišková. Táto bude zložená z odborných útvarov mesta, externých odborníkov z oblasti hydrogeológie, radiačnej hygieny a ochrany zdravia, monitoringu životného prostredia, geológie a zástupcov verejnosti,

-	určením nezávislého vedúceho pracovnej skupiny, ktorý bude informovať mestské zastupiteľstvo o záveroch z jej činnosti,

-	spracovaním analýzy súčasného právneho stavu v rámci riešenia prieskumných prác v lokalite Jahodná – Kurišková a overenie, či existujú legislatívne nástroje na zastavenie prieskumných prác bez právnych a finančných dopadov na mesto Košice a jeho obyvateľov.

	MUDr. Richard Raši, PhD., MPH	
	primátor mesta Košice
	Podpísal dňa: 17.04.2013

Za správnosť:	Ing. Pavol Lazúr
		Ing. Juraj Tache

Zapisovateľka: Blanka Lukáčová